สวัสดีค่ะ วันที่ 2 กพ. มีประจำเดือนวันแรก เลยไปรพเผื่อฝังยาคุมค่ะ ในวันที่ 5 กพ ซึ่งไปฝังภายใน5วันแรกของการมีประจำเดือน มีเพศสัมพันธ์โดยไม่ใช้ถุงยางอนามัยและไม่มีการหลั่งใน วันที่ 16 กพ หลังจากนั้นวันที่ 17 ตอนเย็นมีเลือดออกกระปริบกระปรอย บางวันมามาก บางวันมาน้อย อันนี้เป็นมาถึงตอนนี้ค่ะคือวันที่22 อยากทราบว่าอันนี้เป็นผลข้างเคียงของยารึป่าวคะ
สวัสดีค่ะ การใช้ยาคุมแบบฝังซึ่งอยู่ได้ตั้งแต่ 3-5 ปีขึ้นกับชนิดของยาฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ผลข้างเคียงจากการฝังยาที่พบได้เช่น การมีเลือดออกกระปริดกระปรอยทางช่องคลอด ประจำเดือนมาไม่เป็นปกติ มาไม่เป็นรอบเดือน ปวดท้อง คัดเต้านมได้ดังนั้นการมีเลือดออกผิดปกติทางช่องคลอดดังกล่าวมา น่าจะเป็นผลข้างเคียงจากยา ซึ่งไม่ได้อันตราย และไม่ได้บอกว่ายาไม่ได้ผลในการคุมกำเนิด ให้สังเกตอาการ ถ้ายังมีเลือดออกต่อเนื่องเรื่อยๆเกิน 7 วัน หรือออกมาก ปวดท้องเยอะ อาจไปพบแพทย์เพื่อตรวจหาสาเหตุอื่นๆที่อาจเป็นไปได้ต่อไป